open-index/open-wikipedia-markdown huggingface dataset:
Անահիտ Վասիլյան

**Անահիտ Վասիլյան**, բալետի հայ պարուհի, Ա. Սպենդիարյանի անվան օպերայի և բալետի ազգային ակադեմիական թատրոնի մենապարուհի։

Սովորել է Երևանի պարարվեստի պետական քոլեջում, ավարտելուց անմիջապես հետո՝ 2019 թվականին, ընդունվել է Ա. Սպենդիարյանի անվան օպերայի և բալետի ազգային ակադեմիական թատրոն։ հանդես է եկել թատրոնի խաղացանկի մի շարք գլխավոր դերերում։

## Մրցանակներ
2023 թվականին արժանացել է Հայաստանի թատերական գործիչների միության «Արտավազդ» 22-րդ ամենամյա մրցանակաբաշխության մրցանակին՝ «Լավագույն երիտասարդ դերասանուհի» անվանակարգում (Ջուլիետ)։

## Խաղացանկ
* Ֆրիգիա - Արամ Խաչատրյան «Սպարտակ»,
* Կիտրոն, Մագնոլիա - Արամ Խաչատրյան Կարեն Խաչատրյան «Չիպոլինո»,
* Ժիզել - Ադոլֆ Ադան «Ժիզել»,
* Սեդա - Վաչե Շարաֆյան, Ձգողականություն,
* Արքայադուստր Մաշա - Պյոտր Չայկովսկի «Մարդուկ-Ջարդուկը»,
* Ջուլիետ - Սերգեյ Պրոկոֆև «Ռոմեո և Ջուլիետ»,
* Օդետ, Օդիլ - Պյոտր Չայկովսկի, «Կարապի լիճ (բալետ)։

## Ծանոթագրություններ

Կատեգորիա:Բալետի արտիստներ
Կատեգորիա:Հայ բալետի արտիստներ
Սալմա Պարալյուելո

**Սալմա Սելեստե Պարալյուելո Այինգոնո** (, ), իսպանացի ֆուտբոլիստ, «Բարսելոնա» ակումբի և Իսպանիայի հավաքականի հարձակվող։ 2023 թվականի աշխարհի չեմպիոն։ Եվրոպական պատանեկան օլիմպիական փառատոնի ոսկե մեդալակիր՝ 400 մետր վազքում և թիմային փոխանցումավազքում։

## Թեթև ատլետիկա
Որպես մարզիկ Պարալյուելոն իր կարիերան սկսել է Սարագոսայի «Սան Խոսե» աթլետիկ ակումբում, իսկ կարճ ժամանակ անց տեղափոխվել է «Սկորպիոն-71» ակումբ։ Նա իր առաջին մեդալը նվաճել է Իսպանիայի ատլետիկայի փակ առաջնությունում 2019 թվականին՝ նվաճելով բրոնզ 400 մետր հեռավորության վրա՝ 53,83 վայրկյան արդյունքով, ինչը Իսպանիայի ազգային ռեկորդն է մինչև 18 և մինչև 20 տարեկանների կատեգորիաներում։ Այդ արդյունքը թույլ է տվել նրան մասնակցել 2019 թվականի Եվրոպայի աթլետիկայի փակ առաջնությանը՝ դառնալով պատմության մեջ երկրորդ ամենաերիտասարդ մարզիկը և զիջելով նորվեգացի Հյերստի Տյուսեին։

Բացօթյա մրցաշրջանում, իր կյանքի երրորդ մրցավազքում 400 մետր արգելավազքում, Հուելվայում կայացած իբերո-ամերիկյան աթլետիկայի հանդիպման ժամանակ, Պարալյուելոն գրանցել է 57,43 վայրկյան արդյունք և գերազանցել մինչև 18 տարեկանների ազգային ռեկորդը, որը նաև այս տարի լավագույնն էր աշխարհում մինչև 18 տարեկանների շրջանում։ Պարալյուելոն նաև գրանցել է 18 տարեկաններից մեծերի ազգային ռեկորդ։ Այս արդյունքի շնորհիվ Սալման որակավորվել է 2019 թվականի ամառային Եվրոպական պատանեկան օլիմպիական փառատոնի համար, որտեղ նա նվաճել է երկու ոսկե մեդալ 400 մետր արգելավազքում՝ 57,95 վայրկյան արդյունքով։

## Ձեռքբերումներ
### Թիմային
**«Բարսելոնա»**
* Իսպանիայի չեմպիոն - 2022/23
* Իսպանիայի Սուպերգավաթակիր (2) - 2022/23, 2023/24
* Չեմպիոնների լիգայի հաղթող - 2022/23

**Իսպանիայի հավաքական**
* Աշխարհի չեմպիոն - 2023

**Իսպանիայի հավաքական (մինչև 20)**
* Աշխարհի չեմպիոն - 2022

**Իսպանիայի հավաքական (մինչև 17)**
* Աշխարհի չեմպիոն - 2018
Եվրոպայի չեմպիոն - 2018

### Անհատական
* Աշխարհի առաջնության լավագույն երիտասարդ խաղացող - 2023

## Ծանոթագրություններ

Կատեգորիա:Բարսելոնայի ֆուտբոլիստներ
Կատեգորիա:Իսպանացի կին ֆուտբոլիստներ
Կատեգորիա:Սարագոսա քաղաքում ծնվածներ
2ՄՎ-2 համար 1

**Վեներա 2ՄՎ-2 համար 1** (), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար անցումային հետագծից։ Արձակվել է Բայկոնուր տիեզերակայանից Մոլնիա կրող հրթիռով։ Կրող հրթիռի վերին աստիճանի խնդրի պատճառով այն չկարողացավ դուրս գալ Երկրի ցածր ուղեծրից և մի քանի օր անց նորից մտավ մթնոլորտ և այրվեց։ Սա երկու Վեներա 2ՄՎ-2 կայաններից երկրորդն էր, երկու կայաններին էլ չհաջողվեց դուրս գալ Երկրի մթնոլորտից։ Արևմուտքում այս կայանը կոչվեց Սպուտնիկ-21։

## Արձակում
Վեներա 2ՄՎ-2 համար 1 կայանը արձակվել է 1962 թվականի սեպտեմբերի 12-ին, Մոլնիա կրող հրթիռով։ Հրթիռի առաջին երեք աստիճանները աշխատել են անխափան՝ չորրորդ աստիճանն ու օգտակար բեռը դուրս բերելով Երկրի ցածր ուղեծիր։ Վերին աստիճանի անջատումից հետո օքսիդացնող վառելիքի կոմպօնենտի փականներից մեկը չկարողացավ փակվել, և հեղուկ թթվածինը սկսեց հոսել վերնիե շարժիչներից մեկի այրման խցիկ։ Շարժիչը պայթեց, ինչի հետևանքով հրթիռը դուրս եկավ վերահսկողությունից։ Սա հանգեցրեց պղպջակների ձևավորմանը վերին աստիճանի օքսիդացնող կոմպոնենտի պոմպի մեջ, ինչը պատճառ դարձավ, որ վերին աստիճանի հիմնական շարժիչը խափանվեց բռնկվելուց մեկ վայրկյան անց։ Կայանը կրկին մտավ մթնոլորտ 1962 թվականի սեպտեմբերի 14-ին՝ գործարկումից երկու օր անց։

## Կայանի նշանակում
Միացյալ Նահանգների տիեզերական հրամանատարության կողմից կայանը սկզբում նշանակվել է Սպուտնիկ-25, իսկ ավելի ուշ Սպուտնիկ-21։

Խորհրդային Միությունը այդ ժամանակ չէր կայանի համար չէր հատկացրել պաշտոնական անվանում, քանի որ այն ձախողել էր դուրս գալ Երկրի ուղեծրից։

## Տես նաև
* Վեներա ծրագիր

## Ծանոթագրություններ

Կատեգորիա:1962 հիմնադրումներ
Կատեգորիա:Ավտոմատ միջմոլորակային կայաններ
Կատեգորիա:Վեներա ծրագիր
Իբն Խորդադբեհ

**Աբու լ-Կասիմ Ուբայդալլահ իբն Աբդալլահ**, հայտնի է որպես Իբն Խորդադբեհ կամ Իբն Խուրդադբեհ, (, ), պարսկական ծագում ունեցող բարձրաստիճան պաշտոնյա, աշխարհագրագետ։

## Կենսագրություն‎
Իբն Խորդադբեհը ծնվել է  մահմեդաանություն ընդունած մի պարսիկ ընտանիքում։ Նրա հայրը՝ Մամուն խալիֆայի օրոք եղել էր Թաբարիստանի կառավարիչը։ Ինքը՝ Իբն Խորդադբեհը, հավանաբար ծնվել է Խորասանում, 820-825–ի միջակայքում, սկայան իր կյանքն անց է կացրել Բաղդադ քաղաքում։ Այստեղ նա ստացել է կրթություն, ինչպես նաև իր հոր՝ ականավոր երգիչ Իսհակ ալ-Մավսիլիի մոտ սովորել է երաժշտություն է սովորել ականավոր երգիչ Իսհակ ալ-Մավսիլիի մոտ՝ իր հոր ընկերոջ մոտ։

Նա դարձել էր Ջիբալ նահանգի փոստի պետը, ապա Բաղդադի, կամ Սամառայի փոստի ծառայության ընդհանուր տնօրենը։ Նույն ժամանակ Իբն Խորդադբեհը հեղինակել էր մի շարք՝ աշխատություններ` նվիրված երաժշտությանը, գրականությանն ու պատմությանը։ Շնորհիվ այն բարձր դիրքի, որ ուներ Իբն Խորդադրեհը ալ–Մուտամիդ խալիֆայի (870–892) մոտ, նա հնարավորություն ստացավ օգտվելու արխիվներից, որոնք էլ նրան առատ նյութ տվեցին ստեղծելու իր նշանավոր երկը։ Իբն Խորդադբեհը ապրեց շատ երկար ու մահացավ հավանաբար 912 թվականին։ Հետագա աշխարհագրագետները ոչ միայն օգտվեցին նրա աշխատությունից, այլև նրա օրինակով, իրենց երկերն անվանեցին նույն ձևով՝ «Քիտաբ ալ-Մասալիք ուա ալ-Մամալիք»։

Իբն Խորդադբեհը, ըստ երևույթին, առաջին աշխարհագրագետը չէր, ով գրել էր արաբերեն, բայց նա առաջինն է, ում գիրքը պահպանվել է իր սկզբնական ձևով։

## Աշխատություններ
Նրա նշանավոր աշխորհագրական երկն է «Գիրք ճանապարհների ու թագավորությունների մասին» (Քիտաբ ալ-Մասալիք ուա ալ-Մամալիք) աշխատությունը, որը նա ձեռնարկեց 846–ին ու չարունակեց հավանաբար մինչև 885–ը։

Նրա աշխատությունը բաժանվում է յոթ մասի՝

* Առաջինը պարունակում է տիեզերագիտական տեսություններ ամենայն հավանականությամբ քաղված Պտղոմեոսից։
* Երկրորդը՝ ներկայացնում է Հարավային Միջագետքը, կամ Սավադը, որպես աշխարհի կենտրոն։
* Երրորդ, չորրորդ, հինգերորդ ու վեցերորդ մասերում հաջորդաբար ներկայացվում են երթուղիները դեպի Արևելք (Պարսկաստան, Հնդկաստան և Չինաստան), Արևմուտք (Ասորիք, Եգիպտոս, Մաղրիր, Վերին Միջագետք, Բյուզանդիա), Հյուսիս (Հայաստան, Կասպիականի ավար զան) և Արաբիա։
* Յոթերորդ բաժնում խոսվում է աշխարհի բաժանումների ու հրաշքների մասին, որը տարբերվում է նախորդ մասերից և բացառված չէ, որ հետո է ավելացվել։

Իբն Խորդադրենի երկի լեզուն չոր է, այն գրված է ոչ թե լայն հասարակության, այլ որոշակի նեղ շրջանակի համար։

## Ծանոթագրություններ

Կատեգորիա:Արաբ պատմաբաններ
Կատեգորիա:Արաբալեզու գրողներ
Կատեգորիա:Արաբական աշխարհագրագետներ
Կատեգորիա:Գիտնականներ այբբենական կարգով
Կատեգորիա:Պարսիկ աշխարհագրագետեր
Կատեգորիա:Պարսիկ գրողներ
Կատեգորիա:Պարսիկ պատմաբաններ
3ՄՎ-1Ա համար 4Ա

**Վեներա 3ՄՎ-1Ա համար 4Ա** (, կամ **համար 4ա**), կամ *'Վեներա 1964Ա*, կամ *Զոնդ 3ՄՎ-1Ա համար 4Ա*), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար։ Արձակվել է Բայկոնուր տիեզերակայանից Մոլնիա կրող հրթիռով։ Կրող հրթիռի երրորդ աստիճանի խնդրի պատճառով այն չկարողացավ դուրս գալ Երկրի ցածր ուղեծիր։ Որոշ աղբյուրներում կայանը հատկացվում է մեկ այլ, Զոնդ ծրագրին։

## Արձակում
Կայանը արձակվել է 1964 թվականի փետրվարի 19-ին, Մոլնիա կրող հրթիռով։ Վերելքի ժամանակ օքսիդացնող հեղուկի փականից արտահոսքի պատճառով հեղուկը լցվել է այրման խցիկ և ձևավորել պայթուցիկ գելի գունդ։ Երբ երրորդ աստիճանը անջատվեց և գործարկվեց արագացուցիչի շարժիչը, այրման հատվածը պայթեց։ Հրթիռի և կայանի մնացորդները ընկան Սիբիրի Բարաբինսկ քաղաքից 85 կիլոմետր հյուսիս։

## Տես նաև
* Վեներա ծրագիր

## Ծանոթագրություններ

Կատեգորիա:1964 հիմնադրումներ
Կատեգորիա:Ավտոմատ միջմոլորակային կայաններ
Կատեգորիա:Վեներա ծրագիր
Դուրսբան

**Դուրսբան**, քիմիական պատրաստուկ, միջատասպան-տզասպան։ Ազդող նյութը քլորպիրիֆոս։ Թողարկվում է 480 գ/լ խտացված էմուլսիայի ձևերով, կիրառվում է բվիկների, երկարակնճիթների, վահանակների, տեզերի և այլնի դեմ՝ սրսկումների ձևով։ Պատրաստուկի ծախսի չափաքանակը (լ/հա)՝ շաքարի ճակնդեղի վնասատուների (ճակնդեղի սովորական երկարանճիթ, բվիկներ համար)՝ 2, առվույտի (առվույտի տերևային երկարանճիթ)՝ 1,5 խնձորենու (պտղակեր, տզեր, վահանակիրներ)՝ 2։

Մշակումներն իրականացվում են վեգետացիայի ընթացքում, վերջինը՝ բերքահավաքից՝ շաքարի ճակնդեղի համար՝ 30, առվույտի՝ 25, խնձորենու՝ 40 օր առաջ։ Մշակումների առավելագույն քանակը շաքարի ճակնդեղի համար 2 անգամ, առվույտի՝ 1, խնձորենու՝ 2։

Կատեգորիա:Ինսեկտիցիդներ
Դրագա (կարտոֆիլի սորտ)

**Դրագա,** կարտոֆիլի սորտ։ Արմատը փնջաձև է։ Ցողունները բաց կարմիր են, տերևները բաց կանաչ։ Ծաղկաբույլը կազմված է 2-4 ոլորքներից, որոնցից յուրաքանչյուրը բաղկացած է 4-5 ծաղկից։ Պալարները կլոր են, աչքերը` միջին խորությամբ, կեղևը հարթ, բաց դեղին գույնի, դեղնասպիտակ պտղամսով։ Վաղահաս սորտ է։ Բերքատվությունը 450 ց/հա, երաշտադիմացկուն է։

Կատեգորիա:Կարտոֆիլի սորտեր
Լորա Բեյթս

**Լորա Բեյթս** (, ),  անգլիացի ֆեմինիստ գրող։ 2012 թվականի ապրիլին հիմնադրել է *EverydaySexism Project* կայքը։ Նրա առաջին գիրքը՝ «Ամենօրյա սեքսիզմը», լույս է տեսել 2014 թվականին։

## Կենսագրություն
Բեյթսի ծնողներն են Դայան Էլիզաբեթ Բեյթսը՝ ֆրանսերենի ուսուցիչ և Ադրիան Քեյթ Բեյթսը՝ բժիշկ։ Նա մեծացել է Լոնդոնի Հեքնի և Թորնթոն թաղամասերում և ունի ավագ քույր և կրտսեր եղբայր։ Նրա ծնողներն ամուսնալուծվել են, երբ Բեյթսը քսան տարեկան էր։ Նա հաճախել է Տոնթոնի թագավորական քոլեջ։ Սովորել է անգլիական գրականություն Քեմբրիջի Սուրբ Հովհաննեսի քոլեջում, 2007 թվականին ավարտել է Քեմբրիջի համալսարանը։ Բեյթսը երկուսուկես տարի մնացել է Քեմբրիջում՝ որպես հետազոտող հոգեբան Սյուզան Քուիլիամի մոտ, որն աշխատում էր «Սեքսի հաճույքներ» նորացված հրատարակության վրա։

Այնուհետև Բեյթսն աշխատել է որպես դերասանուհի և դայակ, մի ժամանակաշրջան, որի ընթացքում նա ասել է, որ լսումների ժամանակ սեքսիզմի է ենթարկվել և պարզել, որ փոքրիկ աղջիկները, որոնց հետ նա աշխատել է, արդեն մտահոգված են իրենց մարմնով։

## «Ամենօրյա սեքսիզմ» նախագիծ
*Everyday Sexism Project* կայքը հիմնադրվել է 2012 թվականին։ Կայքի երրորդ տարեդարձին մոտ՝ 2015 թվականի ապրիլին, ամենօրյա սեքսիզմը հասել էր 100․000-ի։ Բեյթսն ասել է, որ համացանցում բախվել է վիրավորանքների։

Բեյթսի առաջին «Ամենօրյա սեքսիզմ» գիրքը, որը հիմնված է նախագծի վրա, լույս է տեսել *Simon & Schuster*-ի լոնդոնյան դուստր ձեռնարկության կողմից 2014 թվականին։

## Կարիերա
*Everyday Sexism*-ից հետո Բեյթսը հրատարակել է սեքսիզմի մասին ևս մի քանի գիրք։ Նա աշխատում է *<bdi>[[The Guardian]]</bdi>**<bdi>, [[The Independent]]</bdi>* *<bdi>և</bdi>* այլ հրատարակությունների համար, Նյու Յորքում գործող *Women Under Siege* նախագծի մասնակից է։

## Պարգևներ և մրցանակներ
* 2013՝ Cosmopolitan ամսագրի *Ultimate* Նոր *Feminist* մրցանակ 2013
* 2014՝ BBC-ի 100 կանայք
* 2015՝ 2015 թվականի Բրիտանական կայսրության Թագուհու ծննդյան մեդալ՝ գենդերային հավասարության հարցերում ունեցած վաստակի համար
* 2018՝ Թագավորական գրական ընկերության անդամ՝ «40-ից 40» նախաձեռնության շրջանակներում
* 2020՝ Քեմբրիջի Սուրբ Հովհաննեսի քոլեջի պատվավոր անդամ

## Անձնական կյանք
Բեյթսը 2014 թվականին ամուսնացել է Նիք Թեյլորի հետ։

## Հրապարակումներ
** 2014: *Everyday Sexism: The Project that Inspired a Worldwide Movement*, Simon & Schuster 
** 2016: *Girl Up: Kick Ass, Claim Your Woman Card, and Crush Everyday Sexism*, Simon & Schuster 
** 2018: *Misogynation: The True Scale of Sexism*, Simon & Schuster 
** 2019: *The Burning*, Simon & Schuster 
** 2020: *Men Who Hate Women*, Simon & Schuster 
** 2022: *Fix the System, Not the Women*, Simon & Schuster 

## Ծանոթագրություններ

Կատեգորիա:21-րդ դարի կին գրողներ
Կատեգորիա:BBC 100 կին
Կատեգորիա:Բրիտանացի կին գրողներ
Կատեգորիա:Կանանց իրավունքների իրավապաշտպաններ
Կատեգորիա:Սեքսիզմ
Կատեգորիա:Ֆեմինիստ գրողներ
Կատեգորիա:Ֆեմինիստներ
Կատեգորիա:Բրիտանացի լրագրողներ
Կատեգորիա:Բրիտանացի ֆեմինիստներ
Կատեգորիա:Անգլիացի ֆեմինիստ գրողներ
Ռիկի Ուիթլ

**Ռիկի Ուիթլ** (, ), բրիտանացի դերասան և մոդել։ Նախքան մոդելի կարիերա սկսելը եղել է ռեգբիստ, փորձել է աշխատանք գտնել բրիտանական հեռուստատեսությունում։ Լայն ճանաչում ու համբավ է ձեռք բերել առաջին հերթին բրիտանական *The Dream Team* և *Hollyoaks* սերիալներում խաղացած դերերով։ *Hollyoaks*-ում իր դերակատարումից հետո Ուիթլը ամեն տարի ընդգրկվում էր սերիալների ամենասեքսուալ տղամարդկանց ցանկում՝ ըստ British Soap Award-ի։ 2009 թվականին նա զբաղեցրել է երկրորդ տեղը *Պարեր աստղերի հետ* / *Strictly Come Dancing* նախագծի բրիտանական տարբերակում։

2011 թվականին Ուիթլը լքեց Hollyoaks-ի շարունակվող նկարահանումները և տեղափոխվեց ԱՄՆ, որտեղ կարճ ժամանակ անց ստանձնեց կրկնվող մի դեր VH1 հեռուստաընկերության *Միայնակ, ազատ տիկնայք* / *Loose Ladies* սերիալում։ 2014 թվականին նա սկսեց նկարահանվել The CW-ի «100» սերիալում, իսկ ավելի ուշ ներգրավվեց ABC հեռուստաընկերության *Սիրուհիներ* / *Mistresses* սերիալի նկարահանումներում։

## Մրցանակներ և առաջադրումներ

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1981 ծնունդներ
Կատեգորիա:Դեկտեմբերի 31 ծնունդներ
Կատեգորիա:Անգլիացի դերասաններ
Կատեգորիա:21-րդ դարի բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Բրիտանացի մոդելներ
Կոսմոս-27

**Կոսմոս-27** (, կամ *Զոնդ 3ՄՎ-1 համար 3*), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի մակերևույթին հասցնել հարվածային զոնդ։ Արձակվել է Բայկոնուր տիեզերակայանից Մոլնիա կրող հրթիռով։ Կրող հրթիռը հասցրեց կայանը Երկրի ցածր ուղեծիր, սակայն դիրքի կառավարման համակարգի խափանման պատճառով կայանը մնաց այնտեղ և մեկ օր անց մտավ մթնոլորտ և այրվեց։

## Արձակում
Կայանը արձակվել է 1964 թվականի մարտի 27-ին, Մոլնիա կրող հրթիռով։ Կայանը հաջողությամբ հասավ Երկրի ուղեծիր, բայց չկարողացավ մեկնարկել դեպի Վեներա, կրող հրթիռի վերին աստիճանի խափանման պատճառով։ Վերին աստիճանը կորցրեց կայուն դիրքը էլեկտրամատակարարման շղթայում խափանման պատճառով. հետևաբար, հրթիռը դարձավ անկառավարելի։ Կայնից ստացված տվյալների ուսումնասիրությամբ պարզվել է, որ խափանումը պայմանավորված է եղել կառավարման համակարգի սխեմայի նախագծման թերությամբ, ինչը հանգեցրել է նրան, որ կայանի կառավարումը չի փոխանցվել դիրքի կառավարման համակարգին։ Կայանը այրվեց Երկրի մթնոլորտում հաջորդ օրը՝ 1964 թվականի մարտի 28-ին։ Եթե հաջողվեր, այս առաքելությունը կստանար «Վեներա» անվանումը։

## Տես նաև
* Վեներա ծրագիր

## Ծանոթագրություններ

Կատեգորիա:Ավտոմատ միջմոլորակային կայաններ
Կատեգորիա:1964 հիմնադրումներ
Կատեգորիա:Վեներա ծրագիր
Կատեգորիա:Կոսմոս արբանյակներ
Լեհաստանի ընդհատակյա պետության օր

**Լեհական ընդհատակյա պետության օր** (), լեհական պետական տոն, որը հաստատվել է ի հիշատակ Լեհաստանի ընդհատակյա պետության, որը գործել է Երկրորդ համաշխարհային պատերազմի գերմանական օկուպացիայի ժամանակ։ Նշվում է ամեն տարի սեպտեմբերի 27-ին 1998 թվականից։ Տոնը աշխատանքային օր է։

Տոնը ստեղծվել է ի պատիվ Լեհական ընդհատակյա պետության՝ միակ օրինական լեհական ազգային պետական միավորը, որը գոյություն է ունեցել գերմանական օկուպացիայի ժամանակ 1939-1945 թվականներին։

## Պատմություն
1939 թվականի սեպտեմբերի 27-ին նացիստական զորքերի կողմից գրավված Վարշավայում լեհական բանակի բարձրաստիճան սպաները ստեղծեցին «Ծառայություն Լեհաստանի հաղթանակի համար» կազմակերպությունը, որը դարձավ օկուպանտներին լեհական դիմադրության առաջին կիսառազմական ընդհատակյա կազմակերպությունը։

1998 թվականի սեպտեմբերի 11-ին Լեհաստանի Սեյմը, վկայակոչելով «Լեհաստանի հաղթանակի ծառայություն» կազմակերպության ստեղծումը 1939 թվականի սեպտեմբերի 27-ին, սահմանեց նոր պետական տոն՝ ի պատիվ Լեհաստանի ընդհատակյա պետության։

## Ծանոթագրություններ

Կատեգորիա:Լեհաստանը Երկրորդ համաշխարհային պատերազմում
Կատեգորիա:Լեհաստանի տոներ
Դիմա (ծիրանենու սորտ)

«**Դիմա**», ծիրանենու վաղամիջահաս սորտ։ Ստացել է Ա․Ն․Բեկետովսկին Դեղին Սաթենի սորտի և Սարի Թափաարզակլոնի ազատ փոշոտումով։ Մշակում են Արարատյան դաշտավայրում։

## Նկարագրություն
Ծառը համեմատաբար բարձրաբուն է։ Պտղաբերությունն սկսվում է տնկման 7-րդ տարում։ Պտուղը՝ միջին մեծության (մինչև 51գ, չափավորը՝ 42գ), լայն, ձվաձև, կողերը՝ սեղմված, միջուկակարը՝ ոչ խորը, ձագարի հիմքում՝ վերածված թույլ ճեղքի։ Մաշկը՝ միջին հաստության, փայլատ,թույլ թավոտ, պտղամսից հեշտությամբ անջատվող, դեղնանարնջագույն, արևահայաց կողմում՝ ամբողջովին կարմիր։ Պտղամիսը՝ հաստ, նարնջագույն, միջին ամրության, հյութալի, քաղցրաթթվաշ, հյութը՝ ուժեղ ներկված, հաճելի բուրմունքով։ Կորիզը՝ պտղից անջատվող, միջուկը՝ քաղցր։ Պտուղների հասունացումը՝ հունիսի 25-ից հուլիսի 10-ը։ Բերքատվությունը՝ 180-200 ց/հա։ Ցրտադիմացկուն է և միջին դիմացկուն հիվանդությունների և վնասատուների նկատմամաբ։ Լավագույն փոշոտիչներն են՝ Երևանի և Սաթենի սորտերը։ Պտուղներն օգտագործվում են թարմ և վերամշակված (մուրաբա, չիր, կոմպոտ, հյութ)։

Կատեգորիա:Ծիրանենու սորտեր
Չժան Յուանդին

**Չժան Յուանդին** (, , ), հոնկոնգցի ֆուտբոլիստ և ֆուտբոլի մարզիչ։

## Կենսագրություն
Ծնվել է 1988 թվականի հոկտեմբերի 7-ին Հոնկոնգում։

2010 թվականին ավարտել Է Հոնկոնգի Չինական համալսարանը՝ աշխարհագրություն մասնագիտությամբ։ Ավելի ուշ ստացել է սպորտային գիտության և առողջապահության կառավարման մագիստրոսի կոչում։

## Խաղացողի կարիերա
Դևիդ Բեքհեմի խաղի հանդեպ սիրո պատճառով տարվել է ֆուտբոլով։

2007- 2013 թվականներին խաղացել է «Սաթհին» ակումբի կազմում։

2008-2013 թվականներին հանդես է եկել Հոնկոնգի ազգային հավաքականում։

## Մարզչի կարիերա
2012-2013 թվականներին եղել է «Սաուտերն» ակումբի մարզիչ։

2014/15 մրցաշրջանում, աշխատելով որպես մարզիչ, «Հոնկոնգ Պեգասուս» թիմի հետ հաղթել է Հոնկոնգի երիտասարդական առաջնությունում (մինչև 18 տարեկան)։

### «Իսթերն»
2015 թվականի հուլիս-դեկտեմբեր ամիսներին աշխատել է «Իսթերն» տղամարդկանց ֆուտբոլային ակումբի մարզչական շտաբում` հանդես գալով Հոնկոնգի առաջնության բարձրագույն դիվիզիոնում։ 2015 թվականի դեկտեմբերի 8-ին նշանակվել է թիմի գլխավոր մարզիչ։ 27-ամյա Չժանը դարձել է առաջին կին մարզիչը, որը գլխավորել Է Հոնկոնգի բարձրագույն դիվիզիոնի տղամարդկանց ակումբը։ 2015/16 մրցաշրջանում «Իսթերնը» դարձել է Հոնկոնգի չեմպիոն։ Չժան Յուանդին դարձել է աշխարհում առաջին կին մարզիչը, որը նվաճել է ֆուտբոլի տղամարդկանց առաջնության բարձրագույն դիվիզիոնը (այս նվաճման համար գրանցվել Է Գինեսի ռեկորդների գրքում)։ Ճանաչվել է Հոնկոնգի տարվա մարզիչ (2016)։ Ճանաչվել է նաև ԱՖԿ-ի տարվա կանանց մարզիչ (2016)։ 2017 թվականի փետրվարին դարձել է առաջին կինը, որը գլխավորել է թիմը ԱՖԿ Չեմպիոնների լիգայում։ 2016/17 մրցաշրջանում ակումբը առաջնությունում գրավել է 2-րդ տեղը։ 2017 թվականի մայիսին նա լքել է իր պաշտոնը։ 2017 թվականի հուլիսին դարձել է թիմի մարզիչ։ 2018 թվականի հունիսի 19-ին կրկին դարձել է թիմի գլխավոր մարզիչը։ 2019 թվականի փետրվարի 4-ին լքել է պաշտոնը։

2019 թվականին գլխավորել Է Չինաստանի մինչև 16 տարեկան աղջիկների կանանց հավաքականը։ 2019 թվականի սեպտեմբերին այս թիմի հետ նվաճել է բրոնզե մեդալներ Ասիաի առաջնությունում, բայց չի կարողացել ուղեգիր ձեռք բերել Աշխարհի առաջնության համար։

## Ձեռքբերումներ
### Որպես մարզիչ

; Իսթերն

* Հոնկոնգի չեմպիոն՝ 2015/16
* Հոնկոնգի առաջնության արծաթե մեդալակիր՝ 2016/17
* Հոնկոնգի տարվա մարզիչ՝ 2016
* ԱՖԿ-ի տարվա կանանց մարզիչ՝ 2016

## Մարզչական վիճակագրություն
Տվյալները ճշգրտվել են 2019 թվականի հունիսի 18-ի դրությամբ։

## Ծանոթագրություններ

## Արտաքին հղումներ
* Профиль на сайте «Իսթերն»

Կատեգորիա:BBC 100 կին
Կատեգորիա:Կանանց ֆուտբոլի հարձակվողներ
Կատեգորիա:Ֆուտբոլային մարզիչներ
Կատեգորիա:Կանանց ֆուտբոլի պաշտպաններ
Զաֆրանի

**«Զաֆրանի»**, դեղձենու սորտախումբ։ Մշակված են Զաֆրանի վաղահաս (Շուտհասուկ), Զաֆրանի միջահաս և Զաֆրանի ուշահաս սորտեր, բայց արտադրության մեջ հիմնականում մշակվում են ուշահաս և Զաֆրանի միջահաս սորտերը, որոնց պտուղներն աչքի են ընկնում ավելի բարձր որակով։

**«Զաֆրանի դեղին»**, ստեղծվել է ժողովրդական ընտրասերման ճանապարհով։ Տարածված է ամենուրեք՝ բացառությամբ ՀՀ Մեղրու տարածաշրջանի։ Ծառն ուժեղաճ է, կլորավուն սաղարթով։ Պտղաբերում է տնկման 3-րդ տարում։ Պտուղը խոշոր կամ միջին մեծության (140–200 գ) է, մեծմասամբ ձվաձև, հանդիպում են նաև գնդաձև պտուղներով կլոններ, կարով բաժանվում են 2 հավասար մասերի։ Մաշկը՝ թավշանման, թավոտ, ամուր, հաստ, պտղամսից չանջատվող, միապաղաղ, ոսկեզօծ-դեղին։ Պտղամիսը՝ միագույն ոսկեդեղին, կորիզի շուրջը կարմրություն չունի (որը շատ կարևոր է բարձրորակ կոմպոտներ պատրաստելու համար), ամուր, կռճիկային, միջակ հյութալի, ոչ շատ քաղցր, թույլ թթվությամբ, հաճելի բուրմունքով և համով։

## Նկարագրություն
Պտուղների հասունացումը՝ սեպտեմբերի 2-րդ կեսին։ Բերքատվությունը՝ 250–300 ց/հա և ավելի։ Համեմատաբար թույլ է վնասվում դեղձենու ալրացողով։ «Զաֆրանի միջահաս», ստեղծվել է ժողողովրդական ընտրասերման ճանապարհով։ Տարածված է ՀՀ դեղձենու մշակության բոլոր գոտիներում։ Ծառը՝ միջին աճելության, մատղաշ հասակում՝ ձգված-բրգաձև, իսկ հասակային 3-րդ շրջանում՝ փռված սաղարթով։ Պտղաբերում է տնկման 3–4-րդ տարում։ Պտուղը՝ խոշոր (մինչև 200 գ, միջինը՝ 150 գ), էլիպսաձև, սրված գագաթով։ Հիմքը՝ սեղմված, գագաթը՝ նեղ և խորը, պտղակարը՝ թույլ արտահայտված։ Մաշկը՝ միջին հաստության, նարնջադեղնավուն է, մասով՝ շերտավոր կարմրությամբ, թավոտ։ Պտղամիսը՝ նարնջագույն, կորիզի մոտ՝ ուժեղ գունավորված, ամուր, կռճիկային, միջին հյութալիությամբ, քաղցր, զգալի թթվությամբ, թեթևակի տտիպ, ուժեղ բուրմունքով, կորիզից չանջատվող։ Տեղ. սորտերի մեջ ամենացրտադիմացկունն է, դիմանում է մինչև –30&nbsp;°C կարճատև ցրտերին, ուշ է ծաղկում։ Պտուղների հասունացումը՝ սեպտեմբերի 15–25-ը։ Բերքատվությունը՝ 300 ց/հա և ավելի։ Պտուղներն օգտագործվում են թարմ և վերամշակված (հիմնականում կոմպոտ)։

Կատեգորիա:Գյուղատնտեսություն
Կատեգորիա:Պտուղ
Վենետիկ։ Ռիալտոյի կամուրջը

**«Վենետիկ։ Ռիալտոյի կամուրջը»** (), ռուս գեղանկարիչ, թատերական նկարիչ, մանկավարժ և գրող Կոնստանտին Կորովինի նկարներից։ Այս ստեղծագործությունը հեղինակը վրձնել է 1908 թվականին։ Նկարված է ստվարաթղթին ամրացված թղթի վրա՝ գուաշով։ Չափերն են՝ 25 × 69,7 սմ։

Այսօր «Վենետիկ։ Ռիալտոյի կամուրջը» ստեղծագործությունը պահպանվում և ցուցադրվում է Կիևի պատկերասրահում (Կիև, Ուկրաինա)։

## Նկարագիր
«Վենետիկ։ Ռիալտոյի կամուրջը» ստեղծագործությունում Կոնստանտին Կորովինը նկարել է Վենետիկի Ռիալտոյի կամուրջը։ Այն պատկերված է առավոտյան մառախուղի ժամանակ։ Թրթռուն բծերը նկարելիս նկարիչը կարծես գույները խառնել է շամպայնի մեջ։

Այս նկարում երևում է կոմպոզիցիայի սրությունը և հեղինակին հաջողվել է փոխանցել քաղաքի ոգին։

## Ծանոթագրություններ

## Գրականություն
* 

Կատեգորիա:1908 նկարներ
Կատեգորիա:Բնօրինակում անաղբյուր հոդվածներ
Կատեգորիա:Կիևի պետական պատկերասրահի նկարներ
Կատեգորիա:Կոնստանտին Կորովինի նկարներ
Գարուն (նկար, Մանե)

**«Գարուն»** (), ֆրանսիացի գեղանկարիչ, իմպրեսիոնիզմի հիմնադիրներից Էդուարդ Մանեի նկարներից։ Այս ստեղծագործությունը հեղինակը վրձնել է 1882 թվականին։ Յուղաներկով կտավի չափերն են 74 × 51,5 սմ։

Այսօր «Գարուն» ստեղծագործությունը պահպանվում և ցուցադրվում է Փոլ Գեթիի թանգարանում (Լոս Անջելես, ԱՄՆ)։

## Նկարագիր
«Գարուն» ստեղծագործությունը Մանեն նկարել է որպես քառանկարի մի մաս։ Բայց շարքը չի ավարտել։ Մանեն երկրորդ՝ «Աշուն» նկարը ստեղծելուց մեկ տարի անց մահացել է։ Նկարում ֆրանսիացի դերասանուհի Ժաննա դը Մարսին է՝ ծաղկավոր զգեստով։ Ձեռքին հովանոց է։ Գլխին՝ շորագլխարկ։ Կինը կանգնած է փարթամ բուսականության և կապույտ երկնքի ֆոնին։ Սա արվեստի առաջին ստեղծագործությունն է, որը երբևէ հրապարակվել է գունավոր տպագրությամբ։

## Պատմություն
Նկարն առաջին անգամ ցուցադրվել է Փարիզյան սալոնում 1882 թվականին և համարվել է հեղինակի վերջին մեծ հաջողությունը սալոնում։

2014 թվականի նոյեմբերին Գեթի կենտրոնը 65 միլիոն դոլարով ձեռք է բերել նկարը։

## Ծանոթագրություններ

## Արտաքին հղումներ
* «Գարուն» ստեղծագործությունը թանգարանի կայքում

Կատեգորիա:1881 նկարներ
Կատեգորիա:Էդուարդ Մանեի նկարներ
Կատեգորիա:Փոլ Գեթթի թանգարանի նկարներ
Կատեգորիա:Ֆրանսիայի գեղանկարչություն
Սիբել Արսլան

**Սիբել Արսլան** (, ), ծագումով թուրք շվեյցարացի իրավաբան և քաղաքական գործիչ, որը ներկայումս Ազգային խորհրդի (Շվեյցարիա) անդամ է *BastA!* (Կանաչների կուսակցություն) կուսակցությունից։ 2020 թվականից միաժամանակ հանդիսանում է Եվրոպայի խորհրդի Խորհրդարանական վեհաժողովի ներկայացուցիչ։ 2005-2016 թվականներին եղել է Բազել-Շտադտի Մեծ խորհրդում։

## Վաղ կյանք և կրթություն
Սիբել Արսլանը ծագումով քուրդ է և Շվեյցարիա է ժամանել 1991 թվականին մոր և երկու եղբայրների հետ։ Նրա հայրն նրանցից վեց տարի առաջ է մեկնել Շվեյցարիա՝ որպես փախստական։ Ընտանիքը հաստատվել է Բազելում։ 2002 թվականին ավարտել է Բազելի Բաումլիխոֆ գիմնազիան։ Սովորել է Բազելի համալսարանի իրավաբանությունում և ավարտել 2011 թվականին։

Արսլանն իր եղբոր հետ 2006 թվականից մինչև 2007 թվականը ղեկավարել է «Susam» բարը Բարֆյուսերպլացում։ Արսլանը 2012 թվականից աշխատում է Բազելի Գևերկշաֆտսբունդում որպես իրավախորհրդատու։ 2013 թվականից մինչև 2015 թվականը եղել է կարիերայի խորհրդատու Բազել-Շտադ կանտոնի մեծահասակների խորհրդատվության և պաշտպանության գրասենյակում։ 2015 թվականի մարտից աշխատել է Բազել-Լանդ կիսականտոնի անվտանգության վարչության գլխավոր քարտուղարությունում՝ որպես իրավաբան։

## Քաղաքական կարիերա
Արսլանը 2004 թվականին միացել է BastA!-ին։ BastA-ն Շվեյցարիայի Կանաչների կուսակցության անդամ է։ 2005 թվականից մինչև 2016 թվականը եղել է Բազել-Շտադտի Մեծ խորհրդում։ 2007 թվականին դարձել է արդարադատության, անվտանգության և ապորտի հանձնաժողովի անդամ, իսկ 2013 թվականից՝ ներման հանձնաժողովի անդամ։

2014 թվականի վերջին Բազել-Լանդի  Կանտոնային կառավարման խորհրդի (գործադիր խորհուրդ), անվտանգության տնօրեն Իսահակ Ռեբերը չեղյալ է հայտարարել Արսլանի նշանակումը որպես կանտոնային պատժամիջոցների և միջոցների կոմիտեի ղեկավար, այն բանից հետո, երբ Basler Zeitung-ը արշավ է սկսել  նրա դեմ։ Թերթը պնդում էր անբավարար որակավորման և շուրջ 60,000 Շվեյցարական ֆրանկ պարտքի մասին։ Այս պահանջները վերաբերել են երեք համաձայնագրերին, որոնք Արսլանը նույնպես նշել էր դիմումի գործընթացում։ Այն, որ այդ պահանջները գրանցվել են պարտքերի հավաքագրման գրանցամատյանում, «պարզաբանված չէ բոլոր լրատվամիջոցներում»։

Արսլանն ընտրվել է Ազգային խորհրդի անդամ 2015 թվականին Շվեյցարիայի դաշնային ընտրություններում։ 2015 թվականի նոյեմբերի 30-ին երդում է տվել։ Արարողությունը տեղի է ունեցել Բեռնում։ Խորհրդարանում միացել է Շվեյցարիայի Կանաչների կուսակցության խմբակցությանը և արտաքին քաղաքականության հանձնաժողովի և իրավական հանձնաժողովի անդամ է։ 2019 թվականի հոկտեմբերին նա վերընտրվել է Ազգային խորհրդի կազմում։

## Քաղաքական պաշտոններ
Նա կանանց իրավունքների պաշտպան է և կարճ ժամանակով կալանավորվել է այն բանից հետո, երբ մասնակցել է Շվեյցարիայի 2020 թվականի կանանց գործադուլին և աջակցում է միասեռ ամուսնություններին։ Բացի այդ, Շվեյցարիայի արտաքին քաղաքականության ասոցիացիայի անդամ է։

## Անձնական կյանք
2004 թվականին դարձել է Շվեյցարիայի քաղաքացի և Թուրքիայի և Շվեյցարիայի երկքաղաքացի է։

## Ծանոթագրություններ

## Արտաքին հղումներ
* Սիբել Արսլանի պաշտոնական կայքը
* 

Կատեգորիա:21-րդ դարի քաղաքական գործիչներ
Կատեգորիա:Թուրքեր
Կատեգորիա:Շվեյցարացի իրավագետներ
Կատեգորիա:Շվեյցարացիներ
Կատեգորիա:Շվեյցարիայի կին քաղաքական գործիչներ
Կատեգորիա:Քրդեր
Հայրենիք կինոթատրոն

**«Հայրենիք» կինոթատրոն**, նախկին կինոթատրոն Երևանի Շենգավիթ վարչական շրջանում։ Բացվել է 1951 թվականին։ Գտնվում է Գարեգին Նժդեհ փողոցի և Արշակունյաց պողոտայի խաչմերուկում՝ Գարեգին Նժդեհի 38 հասցեում։

## Պատմություն
Բացման վերաբերյալ «Սովետական Հայաստան» թերթի 1951 թվականի մայիսի 1-ի համարում նշվում էր.

Շահագործման առաջին շրջանում կինոթատրոնում ցուցադրվել են «Խաղաղ օրերին», «Երկնային դադնաղ ընթացք», «Ոտքի կելնեն նոր մարտիկներ», «Հետախույզի սխրագործությունը» ֆիլմերը։

## Ծանոթագրություններ

## Արտաքին հղումներ
* Աղբանոցից մինչև ավտոսրահ․ խորհրդային Երևանի կինոթատրոններն այսօր, Հետք

Կատեգորիա:Երևանի կինոթատրոններ
Կատեգորիա:Երևանի հուշարձաններ
Ծովագնացային աստղագիտություն

**Ծովագնացային աստղագիտություն**, գործնական աստղագիտության հնագույն բաժինը։ Կիրառվում է ծովագնացության մեջ՝ հիմնականում նավերի տեղը որոշելու և շարժման ուղղությունը ցույց տվող սարքերի ցուցմունքները ճշգրտելու համար։ Նավերի տեղը (աշխարհագրական երկայնությունն ու լայնությունը) որոշում են ծովի մակերևույթից երկնային լուսատուների ունեցած անկյունային բարձրությամբ։ Դիտումները հիմնականում կատարվում են սեքստանտով։ Շարժման ուղղությունը ցույց տվող սարքերի ցուցմունքները ճշգրտելու համար լուսատուի իրական ազիմուտը համեմատում են դեպի այդ լուսատուն ուղղված կողմնացույցի ցուցմունքի հետ։

Կատեգորիա:Աստղաչափություն
Կատեգորիա:Դիտողական աստղագիտություն
Կատեգորիա:Նավագնացություն
Նավթակոքս

**Նավթակոքս**, պինդ նյութ, ստացվում է նավթամշակման հեղուկ մնացորդները և ձյութը հատուկ վառարաններում կոքսացնելով։ Նավթակոքսը առաջանում է նաև նավթաթորման նյութերի կրեկինգի և պիրոլիզի ժամանակ։ Պարունակում է 90–95% ածխածին, 4–6% ջրածին, 0,1–2% ծծումբ, 0,1–0,8% մոխիր, մինչև 3% խոնավություն։ Օգտագործվում է էլեկտրոդներ պատրաստելու համար, կոռոզիակայուն սարքավորումների և ֆեռոհամաձուլվածքների արտադրությունում։

Կատեգորիա:Նավթամթերքներ
Թոնի Բիլլ

**Թոնի Բիլլ** (), ամերիկացի դերասան, պրոդյուսեր, ռեժիսոր։

## Կենսագրություն
Մինչև 1962 թվականը սովորել է անգլիական բանասիրություն և արվեստ էլիտար Նոտր-Դամի համալսարանում։

Իր կարիերան կինոարտադրության մեջ սկսել է 1963 թվականին որպես դերասան՝ Բուդ Յորկինի «Արի փչիր քո շչակը» ստեղծագործության գլխավոր հերոսի (Ֆրենկ Սինատրա) կրտսեր եղբոր՝  Բադդի Բեյկերի դերում։ Այնուհետև նա նկարահանվել է շարքային Ջերի Մելցերի դերում Ռալֆ Նելսոնի կատակերգությունում՝ «Զինվորը անձրևում» (1963 թ.) Ջեքի Գլիսոնի, Սթիվ Մակքուինի և Թուեսդի Ուելդի հետ միասին։

Նկարահանվել է այնպիսի հայտնի ռեժիսորների ֆիլմերում, ինչպիսիք են՝ Սթիվեն Սփիլբերգը և Ֆրենսիս Ֆորդ Կոպպոլը։ Այնուամենայնիվ ցանկացավ դառնալ ռեժիսոր և 1971 թվականին դարձավ պրոդյուսեր։ Մայքլ և Ջուլիա Ֆիլիպսների հետ միասին հիմնադրեց պրոդյուսերական կազմակերպություն, նկարահանելով երկու լիամետրաժ ֆիլմ՝ ճանապարհային Deadhead Miles («Դատարկ», 1973) կատակերգությունը Ալան Արկինի հետ և հանցական «Նրա լավագույն համարը» («Steyard Blues», 1973) կատակերգությունը՝ Դոնալդ Սաթերլենդի և Ջեյն Ֆոնդայի հետ։

1973 թվականին, իր լիամետրաժ «Աֆյորա» ֆիլմը դարձավ պատմության ամենաշատ եկամուտ ստացած ֆիլմերից մեկը և նրան արժանացել է Օսկարի յոթ մրցանակի, ներառյալ լավագույն ֆիլմ անվանակարգը։

1980 թվականին որպես ռեժիսոր դեբյուտել է «Իմ թիկանապահը» ֆիլմով, Ադամ Բոլդուինի հետ։

Այդ ժամանակվանից նա նկարահանել է մի շարք այլ ֆիլմեր, ինչպես նաև բազմաթիվ գովազդային հոլովակներ և հեռուստասերիալների դրվագներ։ Տոնին դասավանդել է և լեկցիաներ է կարդացել տարբեր համալսարաններում։ Նա ծառայել է Ամերիկայի Կինոյի ասոցիացիայի կառավարիչների և հոգաբարձուների խորհրդում, ինչպես նաև Հանրային արդարադատության հիմնադրամի խորհրդում և ակտիվորեն ներգրավված է եղել համայնքային ծառայության մեջ։

Որպես ռեժիսոր նկարահանել է 33 ֆիլմ։ Որպես դերասան խաղացել է ավելի քան 70 ֆիլմերում։ Հովանավորել է 18 ֆիլմ և հեռուստաֆիլմ։

Ամուսնացած է Barnstorm Films-ի իր գործընկեր՝ պրոդյուսեր Հելեն Բարտլետի հետ, ունի երկու դուստր։

## Ընտրված կինեմատոգրաֆիա
* 1968: Բևեռային կայան «Զեբր» (դերասան)
* 1969: Ամրոցի պահակը (դերասան)
* 1975: Շամպուն (դերասան)
* 1978: Դու տանը մենակ ես? (դերասան)
* 1979: Գեղեցիկ հեռանալ (ռեժիսոր)
* 1980: Իմ թիկնապահը (ռեժիսոր)
* 1982: Վեց շաբաթ (ռեժիսոր)
* 1985: Մեծ ճամփորդություն Պի-Վի (դերասան)
* 1987: Հինգ անկյուն (ռեժիսոր)
* 1987: Դետեկտիվ գործակալություն «Լուսնի լույս» (եթերաշրջան 4,)
* 1987: Զրոյից քիչ (դերասան)
* 1990: Խելագառ մարդիկ (ռեժիսոր)
* 1993: Մեր սեփական տունը (ռեժիսոր)
* 1993: Վայրի սիրտ (ռեժիսոր)
* 1997: Օլիվեր Թվիստ (ռեժիսոր)
* 2006: Ջոկատ «Լաֆայետ» (ռեժիսոր)
* 2008-2009: Թալանել ավարը (հեռուստասերիալ) (ռեժիսոր, եթերաշրջան 1, սերիա 9)

## Ծանոթագրություններ

 
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Դեղամիջոցներ անասնաբուժության մեջ

**Դեղամիջոցներ անասնաբուժության մեջ,** նյութեր, որոնք օգտագործվում են գյուղատնտեսական կենդանիների ախտաբանական ցավային կենսընթացները կանխելու, վերացնելու կամ թուլացնելու նպատակով, նաև՝ որպես աճման, մթերատվության, պտղատվության և օրգանիզմի դիմադրողականության խթանիչներ։

## Նկարագրություն
Դեղամիջոցները կարող են ունենալ տեղային (ըստ ներազդման հատվածի) և ընդհանուր կամ ներծծումային (արյան մեջ ներծծվելուց հետո) ազդեցություններ։ Դեղամիջոցների ազդեցության արդյունքը կախված է դեղաչափից, դեղաձևից, օգտագործման կրկնակիությունից, կենդանու տեսակից, տարիքից, սեռից, նաև դեղամիջոցների ներմուծման ուղիներից (ներքին, ուղիղ աղիքներ, ենթամաշկային, միջմկանային, ներերակային, աերոզոլային և այլն)։ Մի քանի դեղամիջոցների զուգակցման դեպքում հարկավոր է հաշվի առնել նրանց քիմիական, ֆիզիկական և դեղաբանական (համազդեցություն, հակազդեցություն) համատեղելիությունը։

## Դասակարգում
Դեղամիջոցները դասակարգում են հիմնականում համակարգային սկզբունքից ելնելով։ Նյարդային համակարգի ֆունկցիաները կարգավորող դեղամիջոցներ (եթեր անզգայացման համար, պրեդիոն, քլորոֆորմ, թիոպենտալ նատրիում, քլորալհիդրատ), ցավամոքիչ կամ ցավը հանգստացնող (մորֆինի հիդրոքլորիդ, պրոմեդոլ, ացետիլսալիցիլաթթու, անալգին,ամիդոպիրին, բութադիոն և այլն), քնաբեր (բարբիտալ, բարբամիլ և այլն), նյարդային համակարգի ծայրամասային բաժինների ֆունկցիայի վրա ազդող (անզգայացնող դեղամիջոցներ՝ անեսթեզին, կոկաին, նովոկաին, քսիկաին), աղաղող (տանիններ),կապող (օսլայի, կտավատի սերմերի լորձ),մակակլանող՝ ադսորբող (ակտիվացրած ածուխ), շնչառությունը (կոֆեին, կորազող, լոբելինի հիդրոքլորիդ, ադրենալին, էֆեդրին, էուֆիլին), նաև մարսողությունը, արյունաստեղծումը, արյան շրջանառությունը կարգավորող միջոցներ։ Բացի այդ, առանձնացված են նյութափոխանակության (վիտամինային և հորմոնային պատրաստուկներ), միկրոօրգանիզմների (հակաբիոտիկներ, սուլֆանի լամիդային պատրաստուկներ) վրա ազդող, նաև հակամակաբուծային (հակաճիճվային, հականախակենդական և այլն) միջոցներ։ Դեղամիջոցների մեջ կան ուժեղ ազդեցությամբ (ցուցակ Б) և թունավոր (ցուցակ А) նյութեր, որոնք դեղատներում պահպանվում են առանձին պահարաններում՝ փակի տակ և կնիքով։ Անասնաբուժության մեջ օգտագործվող դեղամիջոցների տեսականին որոշում է ՀՀ Գյուղատնտեսության նախարարության անասնաբուժական վարչությունը։

Կատեգորիա:Անասնաբուժություն
Կատեգորիա:Գյուղատնտեսություն
Սրջան Ռադոնիչ

**Սրջան Ռադոնիչ** (, ), Հարավսլավիայի և Չեռնոգորիայի ֆուտբոլիստ, հարձակվող։

## Կարիերա
### Ակումբային
Պրոֆեսիոնալ կարիերան սկսել է Պոդգորիցայի «Բուդունոստում»։ Այնուհետև խաղացել է Չեռնոգորիայի երկու «Սուտյեսկա» և «Մորնար» ակումբներում։ Հաջող ելույթից հետո նա հրավիրվել է հարավսլավական ֆուտբոլի առաջատարներից մեկի՝ Բելգրադի «Պարտիզանի» ճամբար, որի հետ 2004-2005 մրցաշրջանում դարձել է Սերբիայի և Չեռնոգորիայի չեմպիոն։ Հաջորդ մրցաշրջանում Ռադոնիչը 20 գոլով դարձավ Սերբիայի և Չեռնոգորիայի առաջնության լավագույն ռմբարկու։ «Պարտիզանի» կազմում խաղելուց հետո 2007 թվականին մեկնել է Դանիա, որտեղ հանդես է եկել  «Օդենսայի» կազմում։ Օդենսայում գտնվելու ընթացքում նա նաև վարձավճարով հանդես էր գալիս նորվեգական «Ստարտում» և ավստրիական «Ալտախում»։

2009 թվականին վերադարձել է հայրենիք և սկսել է հանդես գալ Բուդվայի «Մոգրենի» կազմում։ 2010 թվականին տեղափոխվել է ռուսական «Լուչ-Էներգիա» և փորձել է իր ուժերը ռուսական Առաջին դիվիզիոնում, սակայն, վնասվածքի պատճառով չկարողանալով խաղալ պատշաճ մակարդակով, շուտով վերադարձել է Չեռնոգորիա և պայմանագիր կնքել «Գրբալ» ակումբի հետ։ 2011/12 մրցաշրջանի սկզբում պայմանագիր է կնքել «Բուդուչնոստի» հետ։

### Հավաքական
* Նա ընդգրկվել է Սերբիայի և Չեռնոգորիայի օլիմպիական հավաքականի կազմում 2004 թվականին Աթենքում կայանալիք ամառային օլիմպիական խաղերին։ Թունիսի, Ավստրալիայի և Արգենտինայի հավաքականների հետ օլիմպիական մրցաշարի «C» խմբի բոլոր երեք հանդիպումներում սերբերն ու չեռնոգորացիները պարտություն են կրում և դուրս մնում պայքարից։ Մրցաշարում Ռադոնիչը անց է կացրել երկու խաղ։ Արգենտինայի դեմ առաջին խաղում (0:6) նա փոխարինվում է առաջին խաղակեսից հետո։ Ավստրալիայի դեմ երկրորդ խաղում (1:5) Սրջյանը փոխարինման է  դուրս գալիս ընդմիջումից հետո և խփում իր թիմի միակ գոլը։ Նա հրավիրվել է նաև Չեռնոգորիայի հավաքական և նրա կազմում հանդես է եկել Ճապոնիայում կայացած ընկերական մրցաշարում։

## Ձեռքբերումներ
**Ակումբային․**

#### Պարտիզան
* Սերբիայի և Չեռնոգորիայի չեմպիոն․ 2004/05 թվականներ

#### Բուդուչնոստ
* Չեռնոգորիայի գավաթի հաղթող․ 2012/13 թվականներ

#### Սուտեսկա
* Չեռնոգորիայի չեմպիոն․ 2013/14 թվականներ

### Անձնական
* Սերբիայի և Չեռնոգորիայի առաջնության լավագույն ռմբարկու․ 2005/06 թվականներ

## Ծանոթագրություններ

## Արտաքին հղումներ
* 
* 
* 

 
Կատեգորիա:Վիբորգի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Պարտիզան Բելգրադի ֆուտբոլիստներ
Ընդերացողուն

**Ընդերացողուն** (Rhizoma), խոտաբույսերի բազմամյա ընձյուղը։

## Նկարագրություն
Տարբերում են վերգետնյա (էպիգեոգեն) ընձյուղներ, որոնք տերևների չորանալուց հետո հավելյալ արմատներով ներքաշվում են հողի մեջ (թոքախոտ, սթեր, մարեմխոտ), և ստորգետնյա (հիպոգեոգեն)՝ ընձյուղն աճում է հողում, ունի միայն թեփուկանման տերևներ, այնուհետև նրա գագաթը դուրս է գալիս գետներես՝ առաջացնելով յուրացնող ընձյուղներ (թփախումբ)։ Ընդերացողունը կարող է ճյուղավորվել և ձևավորել վերգետնյա ընձյուղների խմբեր։ Հանգույցներում և միջհանգույցների վրա ընդերացողունը զարգացնում է հավելյալ արմատներ։

## Տեսակներ
Ըստ  ընդերացողունի երկարության՝ բույսերը բաժանում են երկարաընդերացողունավորների, որոնց  ընդերացողունը ծառայում է հիմնականում տարաբնակեցման և վեգետատիվ բազմացման համար, և կարճաընդերացողունավորների, որոնց  ընդերացողունը հիմնականում սննդանյութերի՝ գլխավորապես օսլայի զետեղարան է։ Որոշ տեսակների  ընդերացողունը պալարաձև հաստացած է, պալարների (օր.՝ շավառ, խլածաղիկ) կամ սոխուկների (օրինակ գաղտենի, ատամնախոտ) անցման ձևերով։ Մի շարք բույսերի  ընդերացողուններն աճում են գագաթով, իսկ հիմքերն աստիճանաբար մահանում են․ որոշ բույսերի  ընդերացողուններն ուտելի են (շավառ, լոտոս, կեռոն, եղեգ), որոշներինը թունավոր են (հիրիկ բազմագույն), մյուսներն օգտագործվում են որպես դեղահումք (վարդագույն ռոդիոլա,բադան,կատվախոտ)։ Շատ ընդերացողունային բույսեր ծայրահեղ դժվար արմատախիլ արվող մոլախոտեր են (սեզ և այլն)։

Կատեգորիա:Բույսեր
Կատեգորիա:Գյուղատնտեսություն
Ընկուզապտղավոր մշակաբույսեր

**Ընկուզապտղավոր մշակաբույսեր,** ծառերի բուսացեղեր, որոնց պտուղը հայտնի է ընկույզ (nux) ընդհանուր անվամբ և կազմված են փայտացած կեղևից ու նրա մեջ ամփոփված ուտելի միջուկից։ Ընկուզապտղավոր մշակաբույսերի շարքին են դասվում տարբեր ընտանիքների ցեղեր․ ընկուզազգիներ՝ ընկուզենի, մանջուրային ընկուզենի, պեկան, կեչազգիներ՝ պնդուկենի, տխլենի, վարդազգիներ՝ նշենի, հաճարազգիներ՝ շագանակենի, հաճարենի, սոճազգիներ՝ սիբիրային մայրի, աղտորազգիներ՝ պիստակենի։ Ընկույզների միջուկը հարուստ է ճարպերով (մինչև 77%), սպիտակուցներով (մինչև 22%), շագանակենու պտուղներում շատ են ածխաջրերը (մին չև 50%)։ Գրեթե բոլոր ընկուզապտղավոր մշակաբույսեր մեծ տարածքներով աճում են վայրի վիճակում։ Բնական տնկարկներում կատարվում են ընկույզի մթերման աշխատանքներ։ ՀՀ-ում տարածված են ընկուզենին, պնդուկենին, տխլենին, շագանակենին, նշենին, պիստակենին, հաճարենին և այլն։

Կատեգորիա:Գյուղատնտեսություն
Կատեգորիա:Մշակաբույսեր
Դոսպեխ

**«Դոսպեխ»**, քիմիական պատրաստուկ, սնկասպան։ Ազդող նյութը՝ տեբուկոնազոլ։ Թողարկվում է 60 գ/լ խտությամբ կախույթի ձևով։ Կիրառվում է գարնանացան և աշնանացան ցորենի՝ քարամրիկ, փոշեմրիկ և այլն հիվանդությունները կանխելու համար՝ ախտահանումների ձևով։ Պատրաստուկի ծախսի չափաքանակը (լ/տ)՝ աշնանացան և գարնանացան ցորենի հիվանդությունների (քարամրիկ, փոշեմրիկ, հելմինթոսպորիոզ, ֆուզարիոզ) համար՝ 0,4, աշնանացան և գարնանացան գարու (քարամրիկ)՝ 0,4, (փոշեմրիկ, կեղծ փոշեմրիկ, ցանցանման բծավորություն)՝ 0,5, (հելմին թոսպորիոզ, ֆուզարիոզ)՝ 0,4–0,5: Սերմերն ախտահանում են ցանքից 7–14 օր առաջ։ Գործածվող հեղուկի ծախսը՝ 10 տ։ Մշակումների առավելագույն քանակը՝ 1 անգամ։

Կատեգորիա:Գյուղատնտեսություն
Կատեգորիա:Բույսերի հիվանդություններ
Մարթա Հիլերս

**Մարթա Հիլերս** (, ), գերմանացի լրագրող, որն առավել հայտնի է որպես «Կինը Բեռլինում» օրագրերի հեղինակ, որը նկարագրում է Երկրորդ համաշխարհային պատերազմից հետո խորհրդային զինվորների կողմից գերմանացի կանանց զանգվածային բռնաբարությունները։ Գիրքը անանուն լույս է տեսել 1954 թվականին, իսկ հետո կրկին 2003 թվականին՝ հեղինակի մահից հետո։ Այս աշխատանքը ծայրաստիճան հակասական արձագանքների տեղիք է տվել։

## Կենսագրություն
Մարթա Հիլերսը ծնվել է 1911 թվականին Կրեֆելդում։ Հայրը զոհվել է պատերազմում, մայրը միայնակ է մեծացրել Մարթային և երկու եղբայրներին։ Դպրոցն ավարտելուց հետո Հիլերսը շատ է ճանապարհորդել ամբողջ Եվրոպայում, այցելել է ԽՍՀՄ, եղել է Գերմանիայի կոմունիստական ​​կուսակցության կողմնակիցը։ Լավ տիրապետել է ռուսերենին։ 1932-1933 թվականներին աշխատել է Մոսկվայում։ Գերմանիայի կոմունիստական ​​կուսակցությունը նրան խորհուրդ է տվել միանալ ԽՄԿԿ կուսակցությանը։ 1933-1934 թվականներին սովորել է Փարիզի համալսարանում։

Հիլերսը հետագայում որպես լրագրող աշխատել է Բեռլինում, գրել է ամսագրերի և թերթերի համար և աջակցել է նացիզմին։ Միացել է Գերմանացի գրողների կայսերական միությանը, աշխատել է Յոզեֆ Գեբելսի հիմնած «Անգրիֆ» (Հարձակում) թերթում և ծառայել գերմանական աշխատանքային ճակատում։ 1938 թվականից եղել է Ազգային սոցիալիստ կանանց ընկերության անդամ։

Երկրորդ համաշխարհային պատերազմի ավարտից հետո մնացել է Բեռլինում, որտեղ օրագիր է գրել։ Ըստ օրագրի՝ Հիլերսը մի քանի անգամ բռնաբարվել է խորհրդային զինվորականների կողմից և ստիպված է եղել նրանց մեջ մշտական ​​սիրեկան գտնել՝ նրան այլ տղամարդկանցից պաշտպանելու համար։ Բեռլինում բռնության զոհ են դարձել նաև այլ կանայք, երեխաներ և տարեցներ։ 1948 թվականի օգոստոսից եղել է *Ins neue Leben* ամսագրի գլխավոր խմբագիրը։

Հիլերսի օրագրերը անանուն հրատարակվել են 1954 թվականին ԱՄՆ-ում՝ նրա ընկերոջ՝ Կ.Վ.Քերամի աջակցությամբ։ Նրանք սուր քննադատության են ենթարկվել, այդ թվում՝ որպես «գերմանուհու պատիվը արատավորելու» համար։ Հիլերսը հրաժարվել է հետագա վերահրատարակություններից։ 1950-ականներին ամուսնացել է և տեղափոխվել Շվեյցարիա։ Մահացել է 2001 թվականին Բազելում՝ 91 տարեկան հասակում։

2003 թվականին գերմանացի գրող Հանս Մագնուս Էնցենսբերգերը վերահրատարակել է գիրք՝ «Կինը Բեռլինում» վերնագրով՝ չնշելով հեղինակին։ Դրանից հետո լրագրող Ջենս Բիսկին բացահայտել է Հիլերսին որպես գրքի հեղինակ։ Էնցենսբերգերը քննադատել է Բիսկայի գործողությունները, քանի որ ինքը՝ Հիլերսը, ցանկացել է անանուն մնալ։ Գիրքը բեսթսելլեր է դարձել Գերմանիայում։ Դրա իսկությունը կասկածի տակ է դրվել բազմաթիվ քննադատների կողմից։ 2008 թվականին էկրան է բարձրացել «Անանուն՝ մեկ կին Բեռլինում» ֆիլմը, որի գլխավոր դերում հանդես է եկել Նինա Հոսը։

## Ծանոթագրություններ

Կատեգորիա:Բռնություն կանանց նկատմամբ
Կատեգորիա:Գերմանացի ինքնակենսագիրներ
Կատեգորիա:Գերմանացի լրագրողներ
Կատեգորիա:Գերմանացի կին գրողներ
Կատեգորիա:Գերմանացի հուշագիրներ
Կատեգորիա:Երկրորդ համաշխարհային պատերազմին մասնակցած գերմանացիներ
Կատեգորիա:Կին գրողներ
Կատեգորիա:Կին լրագրողներ
Կատեգորիա:Երկարակյացներ
Հյուրանոցի նախասրահը

**«Հյուրանոցի նախասրահը»** (), ամերիկացի նկարիչ և փորագրող, ամերիկյան ժանրային նկարչության ներկայացուցիչ Էդվարդ Հոփերի նկարներից։ Այս ստեղծագործությունը հեղինակը վրձնել է 1943 թվականին։ Յուղաներկով կտավի չափերն են 81,9 × 103,5 սմ։

Այսօր «Հյուրանոցի նախասրահը» ստեղծագործությունը պահպանվում և ցուցադրվում է Ինդիանապոլիսի գեղարվեստի թանգարանում (Ինդիանապոլիս, ԱՄՆ)։

## Նկարագիր
«Հյուրանոցի նախասրահը» ստեղծագործությունում պատկերված են երկու կին և մեկ տղամարդ՝ հյուրանոցի նախասրահում։ Աջ կողմում պատկերված է շիկահեր, կապույտ հանդերձանքով կին, որը նստած է ոտքերը խաչած դիրքով և գիրք է կարդում։ Ձախ կողմում նստած կինը ծեր է, կարմիր զգեստ է հագել, վերարկու և գլխարկ է դրել։ Նրա կողքին կանգնած է կոստյումավոր տղամարդ, որն անձրևանոցը գցել է ձեռքին։ Նկարի ձախ կողմի պատին փակցրած է շրջանակով բնանկար։ Գրանցման սեղանի հետևում, ստվերում, հազիվ է նշմարվում կլերկը։

## Պատմություն
Նկարը Հոփերի արվեստի այցեքարտերից մեկն է, որն արտացոլում է լակոնիկություն։ Նկարչի ընտանիքը հաճախ էր ճանապարհորդում և շատ հյուրանոցներում և մոթելներում է կանգ առել։ Համարվում է, որ ծեր կինն ու տղամարդը Հոփերի կինն են ու ինքը՝ նկարիչը, երբ նրանք 60 տարեկան էին։ Նկարում օգտագործված են կտրուկ լուսավոր գծեր, որոնք ստեղծում են «մանրամասն հորինված» անհարմար կահավորանք։

### Էտյուդներ
Նկարը ստեղծելուց առաջ Հոփերը նկարել է տասը էտյուդ, որոնք այսօր պահպանվում են Ամերիկյան արվեստի Ուիթնի թանգարանում։ Դրանք հեղինակը նվիրել է կնոջը՝ Ջոզեֆինին։

## Քննադատություն
1945 թվականին «Հյուրանոցի նախասրահը» ստեղծագործությունը 500 դոլար հոնորար և Լոգանի արվեստի մեդալ է ստացել։

Սի Ջեյ Բուլիետը, ով քննադատ էր Չիկագոյից, հայտարարել է, որ «*նկարը բնորոշ է Հոփերին, սակայն այն Հոփերին,  ով ինչ-որ բան կորցրել է*»։

## Ծանոթագրություններ

## Գրականություն
* Tallack, D. (2002). 'Waiting, waiting': the hotel lobby, in the modern city. *The Hieroglyphics of Space*. Psychology Press. ISBN 978-0-415-19892-9 Discusses the ideas behind hotel lobbies as symbols of culture, including the painting.
* Warkel, Harriet. *Paper to Paint: Edward Hopper’s «Hotel Lobby.»* Indianapolis Museum of Art. 2009. ISBN 978-0-936260-84-6 Catalog that coordinated with the 2008 exhibition.

## Արտաքին հղումներ
* «Հյուրանոցի նախասրահը» ստեղծագործության մասին

Կատեգորիա:1943 նկարներ
Կատեգորիա:Ամերիկայի արվեստ
Կատեգորիա:Էդվարդ Հոփերի նկարներ
Կատեգորիա:Ինդիանապոլիսի գեղարվեստի թանգարանի նկարներ
ԲԻ-58

**«Բի–58»**, քիմիական պատրաստուկ, միջատասպան-տզասպան։ Ազդող նյութը՝ դիմեթոատ։ Թողարկվում է 400 գ/լ խտությամբ էմուլսիայի ձևով։

## Կիրառություն
Կիրառվում է լվիճների, թրիպսների, ցիկադների, տզերի, ականող ճանճերի, տզրուկաթրթուրի, լվիկների, կեղծ վահանակիրների, վահանակիրների, սղոցողների, մլուկների և այլնի դեմ՝ սրսկումների ձևով։ Պատրաստուկի ծախսի չափաքանակը (լ/հա)՝ հացահատիկայինների վնասատուների (հացահատիկի ճանճեր, տզրուկաթրթուր, լվիճներ, թրիպսներ) համար` 1,0, հատիկաընդեղենների (ընդավորների հրաթիթեռ, ոլոռի պտղակեր, լվիճներ)՝ 0,7, բանջարայինների (սերմնադաշտերում՝ լվիճներ, թրիպսներ, մլուկներ, տզեր)` 0,7, սալորենու (դեղին սղոցող, լվիճներ, տզեր, կեղծ վահանակիրներ, վահանակիրներ)՝ 1,9, տանձենու (սղոցող, լվիճներ, տզեր, պտղի գալամլակ)՝ 1,5-2,0, շաքարի և կերի ճակնդեղների (ականող ճանճ, ցեց, տերև. լվիճ, մլուկներ, ցիկադներ, լվիկներ, տզեր)՝ 0,7, կաղամբի (ճանճ, լվիճներ, կաղամբազգիների լվիկներ)՝ 0,8, խաղողի վազի (այգուոստայնատիզ, թաղիքատիզ, ալրավոր որդան)՝ 2,0, առվույտի (սերմնադաշտերում՝ լվիճներ, մլուկներ, առվույտի հաստոտիկ, տզեր)՝ 0,8, ծխախոտի (լվիճներ, թրիպսներ)` 0,8։ Մշակումներն իրականացվում են վեգետացիայի ընթացքում, վերջինը՝ բերքահավաքից՝ հացահատիկայինների համար՝ 30, հատիկաընդավորների՝ 30, պտղատուների (սալորենի, տանձենի)՝ 40, շաքարի և կերի ճակնդեղների՝ 30, կաղամբի՝ 30, խաղողի վազի՝ 25, ծխախոտի՝ 30 օր առաջ։ Մշակումների առավելագույն քանակը. հացահատիկայինների համար՝ 2 անգամ, բակլազգիների` 2, բանջարայինների (սերմնադաշտերում)` 2, պտղատուների (սալորենի` 1, տանձենի` 2),շաքարի և կերի ճակնդեղների` 2, կաղամբի` 1, խաղողի վազի` 3, առվույտի (սերմնադաշտերում)` 2, ծխախոտի` 2։

Կատեգորիա:Բանջարաբուծություն
Կատեգորիա:Գյուղատնտեսություն
Դիազինոն

**Դիազինոն**, քիմիական պատրաստուկ, միջատասպան-տզասպան։ Ազդող նյութը՝ դիազինոն։

## Նկարագրություն
Թողարկվում է 600 գ/լ ջրային էմուլսիայի ձևով։ Կիրառվում է լվիճների, երկարակնճիթների, վահանակիրների, բվիկների և այլնի դեմ՝ սրսկումների ձևով։ Պատրաստուկի ծախսի չափաքանակը (լ/հա)՝ ցորենի վնասատուների (տզրուկաթրթուր) համար` 1,5–1,8, գարու (լվիճներ)՝ 0,5, հացահատիկի (ճանճեր)՝ 1,5, խնձորենու (ծաղկակեր)՝ 1,0, շաքարի ճակնդեղի (սովորական երկարակնճիթ, վահանակիր)՝ 1,8–2,0, (արևելյան զոլավոր երկարակնճիթ)՝ 1,5–2,0, (տերևային լվիճ, բվիկներ)՝ 0,8, կաղամբի (ճերմակաթիթեռ, բվիկներ)` 1,0, ծխախոտի (հողաբնակ բվիկներ)` 1,0–1,5, առվույտի (սերմնադաշտերի երկարակնճիթներ, լվիճներ, բվիկներ, մարգագետնային թիթեռնիկ, հաստոտիկ)` 2,0–2,5: Մշակումներն իրականացվում են վեգետացիայի ընթացքում, վերջինը՝ բերքահավաքից՝ գարու համար՝ 30, ծխախոտի՝ 20, շաքարի ճակնդեղի՝ 20, կաղամբի՝ 30 օր առաջ, իսկ խնձորենու ծաղկակերի դեմ՝ գարնանը։ Մշակումների առավելագույն քանակը. առվույտի (սերմնադաշտերում), շաքարի ճակնդեղի, ծխախոտի համար՝ 2 անգամ, հացահատիկայինների, խնձորենու, կաղամբի` 1։

## Ծանոթագրություններ

Կատեգորիա:Բանջարաբուծություն
Կատեգորիա:Գյուղատնտեսություն
Մասջեդ Սոլեյման

**Մասջեթ Սոլեյման** (), քաղաք Իրանի հարավ-արևմուտքում` Խուզեսթան օսթանում, Մասջեթ Սոլեյման շահրեստանի (գավառի) կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Տեղադրված է Խուզեսթան օսթանի հյուսիսային մասում` օսթանի վարչական կենտրոն Ահվազից մոտ 90 կմ հյուսիս-արևելք։

## Բնակչություն
Բնակչությունը 2016 թվականի մարդահամարի տվյալներով կազմում էր 100 497 մարդ, որոնք կազմում էին 26 502 տնտեսություն։ Մասջեթ Սոլեյմանը Խուզեսթան օսթանի բնակչությամբ տասներորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում բախտիարներ են։

## Ծանոթագրություններ

Կատեգորիա:Իրանի քաղաքներ
Կատեգորիա:Խուզեսթան
Դիվիդենտ սթար

«**Դիվիդենտ սթար»**, քիմիական պատրաստուկ, սնկասպան։ Ազդող նյութը՝ դիֆենկոնազոլ + ցիպրոկոնազոլ։ Թողարկվում է 30+6,25 գ/լ խտությամբ կախույթի ձևով։ Կիրառվում է աշնանացան և գարնանացան ցորենի փոշեմրիկ, քարամրիկ, սեպտորիոզ, հելմին թոսպորիոզ, ֆուզարիոզային արմատային փտում և այլն հիվանդությունները կանխարգելելու համար՝ ախտահանումների ձևով։ Պատրաստուկի ծախսի չափաքանակը (լ/տ)՝ աշնանացան և գարնանացան ցորենի հիվանդությունների (փոշեմրիկ, քարամրիկ, սեպտորիոզ, հելմին թոսպորիոզ, ֆուզարիոզային արմատային փտում) համար՝ 1,0, աշնանացան ու գարնանացան գարու (փոշեմրիկ)՝ 1,5, (քարամրիկ,հելմին թոս պորիոզ, ֆուզարիոզային արմատային փտում, սերմերի բորբոսնում)՝ 1,0: Մշակումների առավելագույն քանակը՝ 1 անգամ։

Կատեգորիա:Բույսերի հիվանդություններ
Կատեգորիա:Գյուղատնտեսություն
Կատեգորիա:Հողագիտություն